Escaldes planteja fer actuacions viàries a zones conflictives - Altaveu el diari digital d'Andorra\nEscaldes planteja fer actuacions viàries a zones conflictives\nAl consell de comú s’ha aprovat, amb els vots en contra de la minoria, un acord provisional de modificació del Pla d’Ordenació i Urbanisme que recull canvis en la xarxa de la parròquia\n27/07/2021 (18:11 CET)\nConsell de comú d'Escaldes Engordany de juliol\nEl comú d’Escaldes-Engordany ha aprovat un acord provisional de modificació de les normes urbanístiques del Pla d’Ordenació i Urbanisme (POUP) que fa referència a certs canvis a la xarxa viària de la parròquia. Concretament, tal com ha explicat la cònsol major, Rosa Gili, afectaria certs punts que són conflictius i zones que no s’adapten a l’ordinació actual. Tot i que l’oposició ha votat en contra, s’ha aprovat amb els vots de la majoria.\nGili ha explicat que els principals canvis que es reflectirien al POUP serien per garantir la seguretat viària, fent una alineació diferent de la carretera. Concretament, definir com hauria de ser, ja que a zones més antigues, no hi ha cap mena de regulació. En aquest sentit, el conseller demòcrata, Miquel Aleix, ha indicat que aquestes modificacions poden suposar “grans perjudicis per a particulars i empreses”.\nAltres aspectes que estarien reflectits seria “arrodonir un angle de la carretera o fer petites rotondes en carrers sense sortida”, ha explicat Gili. En aquest últim punt, ha especificat que, quan es tracta d’urbanitzacions, com la de Can Diumenge, la Plana o Sant Miquel d’Engolasters, moltes vegades hi ha zones estretes on, per exemple, els camions que recullen les escombraires tenen dificultat per donar la volta. A més, també ha fet referència al canvi de designació de dues escales de la parròquia.\nD’altra banda, Gili també ha parlat d’un estudi, que hauria fet una empresa que treballa amb Govern, i que ha indicat que s’ha fet constar un pas de vianants amb poca visibilitat pels conductors, una vorera massa estreta i un lloc que en hora punta hi ha incidència entre vehicles i vianants, “són elements de pes”. Aquest estudi vindria arran de la intervenció que s’ha fet a la plaça de les Pubilles, i que encara s’està valorant com és la millor manera de posar-li remei.\nTot i que s’ha portat endavant i s’han aprovat aquestes modificacions, la minoria s’ha mostrat molt crítica amb aquest nou canvi al POUP. Aleix ha alertat que, si es toca molt l’ordinació “genera una inseguretat jurídica a la ciutadania que no és bona ni per a l’Administració ni per a l’administrat”. El vot en contra de l’oposició s’ha justificat, a més, amb una mala gestió de la comunicació a la comissió d’Urbanisme de la parròquia, “podem estar d’acord en el plantejament, però ens preocupa la forma”, ha al·legat Aleix, fent referència al fet que no se’ls ha comunicat la intenció fins avui mateix.


TEA - Trajectòries evolutives de pacients - Amalfi Analytics\nAPIS – Predictor d’activitat a Urgències\nARUM – Predictor d’absentisme\nMINT – Marketplace de recursos sanitaris\nANIS – Clústers de pacients crònics i d’alta complexitat\nTEA – Trajectòries evolutives de pacients\nALOE – Anàlisi i gestió territorial\nTrajectòries evolutives de pacients\nTrajectòries evolutives de pacients. Aquesta eina mostra l’evolució de les persones ateses per un determinat procés, més enllà de l’evolució natural de la pròpia malaltia. Permet conèixer els diferents estats al llarg de la història, des dels estats previs al diagnòstic i complicacions, fins a la seva ressolució final.\nEs pot aplicar tant a processos aguts, per avaluar el curs real dels pacients en episodis a l’hospital, com a malalties cròniques, amb una evolució d’anys, i atencions a diferents nivells assistencials.\nTEA genera trajectòries d’estats complexes amb dades sanitàries, socials, demogràfiques i econòmiques. Treballa amb tota la població atesa i té la visió complerta i real dels casos.\nAmalfi Analytics ha desenvolupat nous algorismes per inferir models de Markov multi estat que no són lineals. Un mateix estat pot tenir diferents “següents estats” que indiquen evolucions a condicions clínicament diferents.\nLa tecnologia desenvolupada per Amalfi utilitza uns algorismes que proporcionen una descripció de cada estat, la mitjana de permanència i la probabilitat de transició a altres estats, de manera que els experts poden formular recomanacions i avaluar els riscos.\nUn segon algorisme pot situar a un pacient en l’estat de la trajectòria en el que es troba i calcula les trajectòries que el pacient seguirà amb major probabilitat en el futur.\nDescarrega un cas d'ús\nContacta amb el nostre equip!\nAmalfi Analytics pot desenvolupar millors productes gràcies al support d’ACCIÓ, CDTI i ENISA.\nMINT – Marketplace de recursos\nANIS – Gestió d’anàlisi clínic\nALOE – Fluxos territorials\nTEA – Trajectòries evolutives\nOmple el formulari i descarrega’l al moment!\nConsentiment GDPR *\nDono el meu consentiment per que aquest lloc web enmagatzemi l'informació que he enviat per que pugui respondre la meva sol·licitut\nVull el cas d'ús!


【Garelick】 | Waveinn\nVeure-ho tot ( Garelick )\n$ 182.17 $144.99\n406 x 813 x 238 mm\nGarelick a waveinn - la millor selecció de productes al millor preu. Mai havia set tant fàcil navegar i comprar per internet articles de botiga-nautica-pesca. I el millor de tot és que et portem el material de botiga-nautica-pesca que necessitis directament a la porta de casa. La majoria de productes Garelick s’envien ràpidament, 24 hores després d’haver fet la compra a waveinn. Com a distribuïdor autoritzat de Garelick tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Garelick de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a waveinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de waveinn. Estarem encantats en donar resposta a totes les teves preguntes i a ajudar-te en tot el que necessitis!


Novembre – 2017 – Compromís per Gandia\nArxiu mensual: Novembre 2017\nRódenas: “El PP està desinformant per crear una alarma social falsa al voltant de la recollida d’animals”\nEl regidor de Gestió Responsable del Territori, Xavier Ródenas, ha eixit públicament per denunciar, una vegada més, l’ús partidista que el PP, “el qui va abandonar els animals durant al darrera legislatura i va portar les corregudes de bous a…\nL’Ajuntament i La Marina Gandiense acorden canvis molt reivindicats pel veïnat de Roís de Corella i Benipeixcar\n– A partir del pròxim dilluns, la parada del c/ Reis Catòlics, que causava molèsties de soroll, es trasllada a l’Avinguda de les Esclaves, en el tram entre el Doctor Fleming i el c/ Tres Pobles (davant de l’escola de…\nGandia acull el lliurament de guardons de la XVa Nit d’Escola Valenciana\n– Els premis anuals se celebraran el 18 de novembre, a les 20.15 h, a l’Hotel RH Bayren, en el marc de la ‘Nit Fusteriana’. La històrica companyia Pluja Teatre amenitzarà la vetllada que comptarà també amb les actuacions…\nEsmorzar amb Joan Baldoví, proper dissabte dia 11\nEl proper dissabte dia 11 esmorzarem amb Joan Baldoví al Jardí de la Casa de la Marquesa de Gandia. Tractarem el tema del finançament just; seguidament hi haurà arreplegada de signatures per a la campanya TracteJust. La xarrada i l’esmorzar…\nEl Consell augmenta a un 90%, “mínim”, l’ajuda inicial per als polígons industrials de Gandia\n– En un principi, l’Ajuntament havia de fer-se càrrec del 30% de la subvenció autonòmica per a les obres de millora de serveis i modernitació dels polígons d’Alcodar i Benieto. Ara, només farà front al 10%. – Ho ha anunciat el…


La revolució del ‘mem’ valencianista - Revista Saó\nLa revolució del ‘mem’ valencianista\n«@valencianmemes ha afegit al contingut satíric més contingut polític, centrat en els moviments valencianistes i en anglés»\nDurant els últims mesos, podríem dir que s’ha completat «la revolució del meme». No concebem ja cap esdeveniment sense la seua posterior traducció en centenars de vídeos o imatges simples, de missatge curt i crítica normalment irònica. De fet, és així com podríem definir el mem, que circula exponencialment en totes les xarxes socials: Facebook, Twitter, Whatsapp… Una revolució dins d’una altra, al capdavall. El seu èxit ha sigut tan important que des de fa uns anys se succeeixen fins i tot els estudis en l’àmbit acadèmic. Si fem cas de l’enciclopèdia més popular a la xarxa, Viquipèdia, l’origen del mem és «segons les teories sobre la transmissió de la cultura a les noves generacions, la unitat mínima de transmissió de l’herència cultural». Mínima, però –o per tant– molt potent pel que fa a la construcció ideològica. Concretament, el mem modern d’Internet que coneixem és «un vídeo, producte, campanya o esdeveniment que es popularitza a través d’Internet en forma d’enllaços, publicitat o correus electrònics, de manera que adquireix un caràcter viral que es dóna a conéixer a tot el món en poques hores».\nEn l’àmbit valencià, fa temps que alguns comptes feien circular aquesta mena d’imatges, amb molt d’èxit en alguns casos. En la seua línia ha arribat amb molta força @valencianmemes, que ha afegit al contingut satíric dels primers més contingut polític, ací monogràfic, centrat en els moviments valencianistes i en anglés. Aquestes característiques fan del compte tota una novetat de conseqüències imprevisibles, no només per fer del mem la seua exclusiva matèria primera, sinó també per la tria lingüística, gens casual. El compte ja va cridar l’atenció de la revista Tresdeu, que li dedicà un article el passat novembre, quan la iniciativa feia el primer mes de vida, i aquesta ja havia arreplegat els seus primers milers de seguidors.\nLa idea, diuen, va nàixer a partir d’un «grapat de persones en un grup de DMs privats de Twitter que gastem per comentar coses, notícies, imatges, etc., en què alguna vegada que altra hem fet alguna imatge teòricament graciosa, sense cap relació amb res. Però, de sobte, començàrem a fer-ne i en van eixir unes quantes. Vam pensar que seria una idea interessant inspirant-nos en altres comptes similars, de fer-ne u». Aquests altres comptes de què parlen són @galicianmemes, @reaccionsmed, Glorious Old Valencian Kingdom memes a FB o Suecanismes, i els van servir «d’inspiració de com fer les coses». De la seua relació amb altres comptes, asseguren, ha eixit «un romanç platònic amb @galicianmemes, i ens està agradant com ho fa últimament @memescatalans». «La resta (afegeixen) no ens importa (i a banda, ho fan en castellà, que no ho entenem)».\nEs tracta, doncs, d’un compte col·lectiu i de voluntat col·lectivista, obert a la participació de tot el món sense barreres: «@valencianmemes som tots i ningú alhora. Qualsevol pot ser @valencianmemes. Simplement, envia’ns el teu muntatge o imatge per DM i, si ens agrada, l’enviem». I tot, amb quin objectiu? «Al contrari del 96 % de comptes de Twitter, no volem monetitzar el nostre compte fent el pena demanant articles a @La_Marea o el diari electrònic de l’amic socialdemòcrata de torn. Amb fer riure a la gent tenim prou. I si dissuadim que vinguen més turistes, millor que millor». Potser ací és on rau el seu èxit, que traspassa les fronteres del Twitter per arribar als tan polèmics grups de Whatsapp. Més enllà? A hores d’ara no tenen pensat cap projecte futur diferent: «A banda de seguir rebent diners de Soros per fer el que fem, i dur el compte d’@antiblavers i @consum (heu vist l’última que hem muntat???) i Demòcrates Valencians, com va dir La Gossa Sorda, ʺens mantindrem fidels a aquest compte”». Així, per tant, asseguren que continuaran «vessant fem a Twitter, fet amb Paint, poc coneixement, mala bava i poques expectatives de millora».


llegums | mesquemenjar\nProteïnes vegetals: tofu, tempeh i seità\nBunyols de tempeh\nDissabte, 25 novembre, de 10:30-13:30 h\nDissabte, 25 novembre, de 17:30-20:30 h\nPreu: 12,31 € Material: 6 €\nDimecres, 13 desembre, de 18:00-20:30 h\nPreu: 17,00 € Material: 6 €\nSi volem reduir el consum de proteïnes d’origen animal, hem de saber quines proteïnes vegetals no poden faltar a la nostra cuina.\nEls llegums (cigrons, llenties i mongetes) poden ser la nostra base, tot i que en aquesta ocasió ens centrarem en el tofu, el tempeh i el seità, derivats de la soja i del blat, amb una proteïna de bona qualitat i un alt percentatge proteic. Explicarem què són, com s’han elaborat i prepararem receptes saludables i amb aliments de temporada com són la quiche de tofu o un paté de tofu i miso, els bunyols de tempeh i xiitake i un estofat de seità amb prunes.\nCarrere Piferrer 94-100 – Barcelona – tel 93 276 80 77\nAv Pla del Vinyet 81-85 – Sant Cugat – tel 93 544 19 65\nAquesta entrada va ser publicada a General i etiquetada cc el sortidor, llegums, proteïnes vegetals, seità, soja, tempeh, tofu el 31/08/2017 per mesquemenjarbloc.\nProteïnes vegetals (tofu, tempeh i seità)\nDijous, 18:30-21:00 h\nPl Sortidor 11 , Barcelona – telèfon 93 443 43 11\nAquesta entrada va ser publicada a General i etiquetada cc el sortidor, llegums, proteïnes vegetals, seità, soja, tempeh, tofu el 18/04/2017 per mesquemenjarbloc.\nLlegums frescos de primavera- Faves, pèsols i tirabecs\n8 abril Dissabte, 10:30-13:30 h\nPreu: 13,10 € Material: 6 €\nInscripcions: a partir de 7 de març (online i presencial)\n8 abril Dissabte, 17:30-20:30 h\nInscripcions: a partir de 9 de març (online i presencial)\nDomus Sens Soví\n27 abril Dijous, 18:00-20:00 h\nPreu: 15 € Material: inclòs\n4 maig Dijous, 18:30-21:30 h\nDurant la primavera es recullen els llegums més verds i frescos: faves, pèsols, tirabecs, etc., sent aquesta la millor època per assaborir-los, plens de gust i vitalitat!\nEls llegums són petites llavors riques en proteïnes, carbohidrats complexes, vitamines, minerals i fibra amb les que podem preparar infinitat de plats frescos i saborosos. A més, formen part de la dieta mediterrània i un consum habitual, entre 2 i 4 vegades a la setmana, ens aporta molts beneficis per a la nostra salut intestinal i cardiovascular.\nEn aquest taller prepararem i tastarem receptes vegetarianes com un paté o una crema de pèsols, unes faves ofegades amb menta, un saltat de tirabecs, etc. Utilitzarem aliments ecològics i de temporada.\nAquesta entrada va ser publicada a General i etiquetada cc can verdaguer, cc el sortidor, CC Navas, Domus Sent Soví, llegums el 12/03/2017 per mesquemenjarbloc.\nLes lleguminoses. Alternatives a la proteïna animal\nDijous, 19:00-21:00 h\nEls llegums són un grup d’aliments d’origen\nvegetal amb un elevat contingut en proteïnes. Els llegums de major consum al nostre país són els cigrons, les mongetes i les llenties, i, en menys proporció, les faves i els\npèsols. Ja fa uns anys s’ha anat introduint la soja, un altre llegum\nd’origen oriental, en forma de tofu i tempeh; així com el seità, elaborat amb el gluten del blat.\nLa combinació de proteïnes vegetals i altres aliments ens dóna infinitats de plats molt equilibrats i econòmics. En aquest taller prepararem receptes com una sopa de llenties vermelles, croquetes de cigró amb sèsam, quiche de tofu i espinacs, estofat de llenties duPuy, bunyols de tempeh, amanides i patés, hamburgueses de mongeta vermella, rostit de seità i bolets, allioli de cigrons, etc.\nReduir el consum de proteïnes animals per proteïnes vegetals pot disminuir el risc de patir malalties del cor o diabetis.\nAquesta entrada va ser publicada a General i etiquetada cc el sortidor, llegums el 07/11/2016 per mesquemenjarbloc.


L’Ajuntament de Benifaió subvencionarà als productors de caquis per a combatre la mosca blanca – RiberaTV\nL’Ajuntament de Benifaió subvencionarà als productors de caquis per a combatre la mosca blanca\nPer Ribera Televisió el 14 novembre, 2019 No Comment\nL’ajuntament de Benifaió donarà una subvenció de 25.000 euros destinada als productors de camps de caquis per a invertir en productes fitosanitaris i combatre així a la mosca blanca.\nL’edil d’agricultura Andres Blázquez comenta que ha sigut un treball de gestió complicat ja que aquest tipus d’ajudes “no són competències dels ajuntaments però finalment, i després de dos anys de gestions administratives hem aconseguit tirar avant aquesta subvenció”.\nBlazquez destaca que els agricultors “són un motor econòmic important a Benifaió i hem d’estar al seu costat, aquest tipus d’ajudes suposa sufragar part del tractament contra la mosca blanca que afecta en gran manera al caqui”.\nAixí, des del consistori “juntament amb el Consell Agrari Municipal i la Cooperativa de Benifaió comencem a treballar per a poder donar aquesta ajuda que finalment hem aconseguit en benefici dels nostres agricultors” assenyala l’edil.\nL’alcaldessa de Benifaió Marta Ortiz ha manifestat que aquest tipus d’ajuda “és la primera vegada que es duu a terme a Benifaió, després d’un intens treball per fi hem aconseguit aquesta ajuda econòmica destinada al productor de caqui”.\nLes persones beneficiàries d’aquesta ajuda, que consistirà en 9 euros per negada, poden ja sol·licitar-la fins al 2 de desembre en el registre d’entrada de l’ajuntament de Benifaió. El consistori ha publicat un bàndol (BÀNDOL AJUNTO) amb tota la documentació necessària a aportar per a ser beneficiari d’aquesta subvenció.\nL’Ajuntament de Benifaió subvencionarà als productors de caquis per a combatre la mosca blanca added by Ribera Televisió on 14 novembre, 2019


La Facultat d’Economia i Empresa obté l’acreditació institucional de l’Agència per a la Qualitat del Sistema Universitari de Catalunya – URV Activ@\nLa Facultat d’Economia i Empresa obté l’acreditació institucional de l’Agència per a la Qualitat del Sistema Universitari de Catalunya\nÉs el primer centre d'una universitat pública catalana que disposa d'aquesta acreditació\nClasse a la Facultat d'Economia i Empresa, al campus Bellissens, Reus.\nLa Facultat d’Economia i Empresa de la URV ha obtingut el certificat d’acreditació institucional de l’Agència per a la Qualitat del Sistema Universitari de Catalunya (AQU), i s’ha convertit en la primera i, de moment, única facultat d’una universitat pública catalana amb aquesta acreditació institucional. D’aquesta manera, la FEE renova l’acreditació de tots els títols universitaris oficials de grau i màster que s’imparteixen en aquest centre per un període de cinc anys.\nL’acreditació institucional certifica que la facultat ha desenvolupat els seus ensenyaments amb qualitat. Al mateix temps, certifica que disposa dels mecanismes que asseguren la qualitat de tots el processos que afecten les accions formatives que fa el centre. Aquest fet s’avala amb l’obtenció de la certificació del seu Sistema de Garantia Interna de Qualitat.\nDe fet, aquesta facultat ja va ser el primer centre universitari públic del sistema universitari català que va obtenir la certificació del Sistema de Garantia Interna de Qualitat l’abril del 2017. Aquesta certificació implica que s’ha demostrat que el sistema dissenyat està completament implantat i desplegat a la Facultat d’Economia i Empresa, i que és adequat per a l’assegurament de la qualitat de les titulacions que imparteix.\nTenir la certificació de la implantació del Sistema de Garantia Interna de Qualitat del centre era un dels tres requisits necessaris per a l’acreditació institucional que la Facultat d’Economia i Empresa ha obtingut recentment, a més d’haver obtingut una avaluació favorable en el procés d’acreditació de com a mínim la meitat de les titulacions de grau i de màster.\nArxivat a: Economia i empresa, Facultat d'Economia i Empresa, Qualitat


David Fajula Jufré: 2011\nPublicat per David Fajula Jufré a 11:52 2 comentaris:\nFotografia amb nom de plat d'El Bulli. Un petit homenatge al gran Ferran Adrià.\nRiu Ter | Sant Quirze de Besora | Osona\nPublicat per David Fajula Jufré a 14:44 2 comentaris:\nEtiquetes de comentaris: cuina, fotografia, paisatge\nÚltimes llums sobre els "Kamnik-Savinja Alps"\nErmita de Sant Primož, Gorenjska. Eslovènia\nPublicat per David Fajula Jufré a 11:39 3 comentaris:\nEtiquetes de comentaris: cultura, Eslovènia, fotografia, Natura, paisatge\nFotografia i cal·ligrafia: Marta Ramírez Baró\nT’agradaria assistir a un curs d’iniciació a la fotografia?\nVols saber com es fotografia a professionals de l’esport per a diaris de renom internacional?\nT’interessa la imatge gràfica de la NBA, i voldries saber com ha evolucionat des de la seva fundació?\nCreus que el sentiment secessionista quebequès ha minvat durant els darrers anys?\nSi has respost “SÍ” a alguna d’aquestes preguntes, crec que això et pot interessar.\nHe creat un apartat de formació la meva pàgina web. Visitant davidfajula.com/formacio trobaràs informació sobre les conferències i cursos previstos per aquest curs 2011-2012.\nPublicat per David Fajula Jufré a 8:57 1 comentari:\nEtiquetes de comentaris: autobombo, bàsquet, cultura, disseny gràfic, esport, fotògaf, fotografia, NBA\nDurant aquestes dates, on els esdeveniments esportius més practicats són els partits de solters contra casats. Des d’aquest blog faig a un petit homenatge als grans oblidats (i calumniats) de les competicions esportives, els àrbitres.\nPublicat per David Fajula Jufré a 3:32 2 comentaris:\nEtiquetes de comentaris: esport, fotografia, Tennis Taula, Vic\nPublicat per David Fajula Jufré a 4:37 1 comentari:\nDemà comença la 29ª edició del Festival Internacional de Música de Cantonigròs. 4 dies marcats amb fluorescent al meu calendari de fotoperiodista.\nMalauradament es parla de que aquesta pot ser l’última edició ubicada al Cabrerès. Un entorn idíl·lic durant tot l’any, que per aquestes dates s’il·lumina amb el color de centenars de musics vingut d’arreu del món.\nEtiquetes de comentaris: Cantonigròs, cultura, FIMC, fotografia, música, República Txeca\nQui no té, feina el gat pentina. I qui no juga els playoff, intenta entretenir la parròquia amb actes promocionals i festes pre/post Draft.\nEls Sacramento Kings compleixen el segon requisit, i amb la intenció de representar els fans de la capital de Califòrnia, van encarregar un immens mural al pintor David Garibaldi.\nPodeu veure'n el making off en aquest enllaç\nPublicat per David Fajula Jufré a 12:49 Cap comentari:\nEtiquetes de comentaris: bàsquet, EEUU, NBA, pintura, vídeo\nFa poc més d’una setmana, l’Edu Crispi em va enviar un espectacular timelapse de la metamorfosi de l’Air Canada Center. El pavelló de Toronto canviava totalment de format, passant de ser la seu dels Leafs (hoquei sobre gel) a convertir-se en el parquet dels Raptors (bàsquet)\nAquest mati, m'he topat amb una altra obra mestra de la fotografia animada a 24fps. Un vídeo que m’ha deixat encara més bocabadat. El timelapse creat per Luis Caldevilla durant els dies anteriors i el partit entre el Real Madrid i el FCBarcelona disputat el passat 27 d’abril. Tres dies, 5 càmeres, i més de 50.000 fotografies valen la pena si s’aconsegueix aquest resultat.\nUna obra digna d'elogi, i una mostra de que es pot parlar d’aquest partit sense mencionar-ne l’àrbitre.\nPublicat per David Fajula Jufré a 4:57 1 comentari:\nEtiquetes de comentaris: esport, FCBarcelona, futbol, Real Madrid, Timelapse, vídeo


L'oficina d'habitatge de Rubí busca pisos buits per llogar-los a famílies en situació d'emergència\nVista panoràmica de Rubí. FOTO: Ajuntament de Rubí - Xavier Olmos\nEls propietaris que s'acullin al programa de la Generalitat cobraran per avançat la renda dels primers 18 mesos de contracte i la fiança\nper Redacció Rubí. 12 de maig de 2021 11:52\nL'Ajuntament de Rubí informa que ha iniciat la cerca de pisos buits per posar-los a lloguer dins el programa Reallotgem.cat, que impulsa l'Agència de l'Habitatge de Catalunya per allotjar famílies que tenen un informe favorable de la Mesa d'emergències. Les persones propietàries que hi estiguin interessades poden posar-se en contacte amb l'Oficina Local d'Habitatge a través del correu [email protected].\nPer poder adherir-se al programa, els pisos han de disposar de cèdula d’habitabilitat vigent, estar en condicions que permetin ocupar-los de manera imminent i tenir d’alta els subministraments, o bé disposar dels butlletins necessaris per poder donar-los d’alta. Han de tenir una superfície màxima útil de 90 metres quadrats tot i que s’admetran habitatges amb superfície superior, però les condicions econòmiques màximes es regularan per aquest màxim de 90 metres. També s'acceptaran apartaments i apartahotels que tinguin lavabo i cuina pròpia.\nUn cop verificats tots els requisits, l'Agència de l'Habitatge de Catalunya formalitzarà un contracte d'arrendament amb la persona propietària de l'habitatge i, en el moment de la signatura, l’Agència tramitarà el pagament, en una sola vegada, de la renda dels primers 18 mesos de contracte i de la fiança.


Turisme sostenible per nens: tendència i no moda\nCada dia apareixen més notícies sobre turisme sostenible per a nens: jornades de difusió i conscienciació, tallers de reciclatge d’objectes quotidians, campaments d’estiu sostenibles, visites a granges tradicionals… El turisme sostenible per a nens s’ha convertit en una moda passatgera? Nosaltres creiem que no i t’expliquem el nostre punt de vista a continuació. Ens acompanyes?\nTurisme sostenible per a nens: diferència entre moda i tendència\nCom et dèiem abans, nosaltres creiem fermament que el turisme sostenible per a nens no és una moda, sinó una tendència que ha arribat per quedar-se.\nQuin és la diferència entre moda i tendència? Trobem la resposta de la forma més senzilla del món: consultant el diccionari. En el DRAE – Diccionari de la Real Acadèmia de la Llengua- llegim que:\nUna moda és “Ús, manera o costum que està en voga durant algun temps, o en determinat país.”\nUna tendència és “Propensió o inclinació en les persones i en les coses cap a determinats finalitats.”\nCom veus, la principal diferència entre moda i tendència és el període de temps en el qual està vigent aquest costum, aquesta roba, aquest tall de pèl o, com el cas que ens ocupa, aquest turisme sostenible per a nens i no tan nens, aquesta forma d’entendre el turisme ara… i en el futur.\nUna moda és alguna cosa efímer i passatger, una tendència no acaba fins que les finalitats o objectius no s’han aconseguit. Quin és l’objectiu final del turisme sostenible? Protegir al planeta, conservar els recursos naturals, obrir noves vies econòmiques a les zones rurals desprotegides, protegir a les plantes i als animals… Objectius que no tenen fi, sinó que no deixaran de créixer i de perpetuar-se al llarg dels segles, almenys això és el que esperem.\nAltres avantatges del turisme sostenible per a nens\nFins ara hem parlat del turisme sostenible per a nens i majors des del punt de vista del benestar del planeta i, també, del benestar per al conjunt de la societat. Però quins avantatges directes té fomentar el turisme sostenible entre els nens i nenes més petits? Algunes tan interessants com les quals anotem a continuació:\nEl turisme sostenible per a nens els ajuda a contactar amb la naturalesa\nUna gran part dels nens espanyols viuen a la ciutat i coneixen la naturalesa a través de la televisió, el mòbil i la tableta. Aquests petits éssers humans mai han vist en directe com neix un animalet de granja, què se sent en abraçar un arbre o com es planten les verdures i les hortalisses que després formen part del seu menú diari.\nLes diferents activitats de turisme sostenible enfocades a descobrir la naturalesa obren una nova finestra de vivències als petits urbanites, els ensenyen noves cultures, els descobreixen oficis manuals que ni tan sols imaginaven que existissin, els ajuden a provar nous aliments ecològics… Aquest turisme sostenible, ecològic i natural és una de les millors eines didàctiques que podem regalar als nostres nens i nenes.\nEl turisme sostenible per a nens ajuda a formar éssers humans responsables\nSi ets pare, mare, tutor o tutora de nens petits sabràs que una de les crítiques més freqüents que llancen els professors i els pedagogs és la falta de responsabilitats que tenen els més petits de la casa. Parlem dels famosos “pares helicòpter” que sobrevolen sobre els seus fills evitant que els fregui qualsevol malestar o aflicció o de les “mares gallineta” que protegeixen a l’excés als seus petits impedint que s’enfrontin als problemes quotidians.\nFomentar el turisme sostenible per a nens ajuda als més petits a veure els problemes mediambientals i ecològics que assolen el planeta des d’un punt de vista constructiu: dotant-los d’eines i armes per combatre la pol·lució, l’ús irresponsable dels recursos energètics, el nul respecte per la fauna i la flora que ens envolta… Les diferents activitats de turisme sostenible per a nens els ensenya la realitat i els fa responsables de la seva pròpia llar: el seu preciós planeta blau.\nPer descomptat, existeixen més avantatges afegits a promocionar les activitats de turisme sostenible per a nens i nenes. Vols afegir alguna? Endevant! Escriu un comentari!


L’AECC Lleida organitza les primeres sortides amb pacients de càncer després del confinament. Aquestes sortides s'han engegat a Balaguer Mollerussa, Tàrrega, Tremp i Lleida.\nAquest dimarts torna l'autofutbol a Artesa de Segre amb el partit que enfrontarà al Barça i l'Atlético de Madrid. Com a prèvia es podrà seguir també la final de bàsquet entre el Barça i el Baskonia.\nLa Diputació de Lleida equipa els socorristes de les piscines municipals de la demarcació. S'han començat a distribuir samarretes transpirables i gorres per als serveis de salvament de les 175 piscines que han confirmat la seva obertura\nEl mes de juny d'aquest any és el més plujós des del 1997. La temperatura va ser normal a gran part de Catalunya\nCCOO reclama 16.500 docents a la pública i 5.000 a la concertada i veu un 'brindis al sol' les instruccions d'Educació. El sindicat lamenta que 'no hi ha cap concreció de res' i assegura que no s'està negociant\nMés del 44% dels treballadors senten alta tensió al lloc de feina arran de la covid-19, el doble que fa quatre anys. Una enquesta de CCOO i la UAB recull que un 68% dels assalariats té por d'infectar-se de coronavirus quan va a treballar\nEl grup del PSC a la Paeria de Balaguer demana que l'equip de govern estableixi una línia d'ajudes per a persones que s'han vist afectades per un ERTO durant la pandèmia o que directament s'han quedat sense feina i estan a l'atur\nEl Correllengua 2020 homenatjarà la figura de Josep Carner pel 50è aniversari de la seva mort. L'acte central tindrà lloc a Sitges, ciutat destacada a la vida de l'autor homenatjat, els dies 2 i 3 d'octubre\nTorra anuncia que el Govern aprovarà la modificació dels pressupostos el 21 de juliol per iniciar la reconstrucció. El president demana als grups i especialment a PSC i CatECP que pressionin perquè l'Estat 'compleixi' amb Catalunya\nNeix a Balaguer el Club Voleibol Balaguer, una iniciativa que intenta establir un equip femení de voleibol a la ciutat amb la voluntat de fer créixer l'afició per aquest esport i poder arribar a competir.\nBalanç de la sinistralitat viària del primer semestre de 2020 amb una davallada general. A Lleida i Barcelona és on més han disminuït els morts per accidents de trànsit, un 46,2% i un 41,9% respectivament\nJoan Blau i Xavier Monge presenten el nou videoclip de 'Nits d'estiu', una cançó fresca i tendra\nVa de llibres 19-11-2019


Publicat per Ara cuina a 15:46 3 comentaris:\nAvui us duc un clàssic de la cuina catalana. Tornem a la normalitat després de les vacances i comencen les propostes, en aquest cas de la Cocina Typical Spanish. La proposta, un plat típic de la nostra terra i que ens agradés quan érem petits. La veritat és que a casa es feia la crema, però com que no teníem cap estri per cremar-la ens la menjàvem tal qual, sense cremar, a mi de ben petita ja m'encantava!! La crema catalana o crema de Sant Josep, es menjava el dia de Sant Josep (19 de març) i és de les postres que han traspassat les fronteres catalanes i s'ha estès arreu. Realment no hi ha com la capa caramel·litzada que recobreix la crema i aquell "crec" tan bo a l'hora de trencar-lo amb la cullera... quin nen o no tant nen s'hi pot resistir??\nPosarem a foc mitjà-baix. Mentre es va escalfant la crema, aquesta anirà espessint de manera que no podem deixar de remoure amb unes barnilles o amb una llengua. Sabrem que està cuita la crema quan hagi espessit o bé quan en passar un dit per la llengua coberta de crema es pugui marcar un camí. No us refieu de la consistència de la crema en calent, heu de tenir en compte que en refredar-se sempre espesseix més. Així que un cop cuita la crema, poseu-la si teniu en les típiques cassoletes de terrissa o si no en teniu en els recipients que els vulgueu presentar.\nDeixeu-los refredar i un cop freds els podeu posar a la nevera fins al moment de servir. Quan arribi el moment de servir, escampeu sucre sobre la crema i cremeu-lo amb un cremador o amb un bufador de cuina. Serviu i gaudiu-ne!!\nPublicat per Ara cuina a 23:27 5 comentaris:


UNIÓ DE COMUNITATS ISLÀMIQUES DE CATALUNYA: La Comunitat Islàmica de Martorell, Mesquita ElHidaya, inicia les classes d'àrab i educació islàmica per a nens i nenes de la comunitat\nLa Comunitat Islàmica de Martorell, Mesquita ElHidaya, inicia les classes d'àrab i educació islàmica per a nens i nenes de la comunitat\nUCIDCAT.INFO Martorell 31-01-2012\nEl passat dia 14 de gener de 2012, el president de la Unió de Comunitats Islàmiques de Catalunya (UCIDCAT) va visitar la seu de la Comunitat Islàmica de Martorell, Mesquita ElHidaya per assistir a la iniciació del curs 2012 d'àrab i educació islàmica dirigit a nens i nenes de la comunitat.\nLa comunitat organitza aquest curs amb l'objectiu de potenciar el coneixement de la llengua àrab i l'educació islàmica per als nens de la comunitat i per tant treballar un equilibri a nivell de la personalitat d'aquests nens potenciant el sentiment de pertinença a la cultura d'origen. La comunitat compta amb un professor d'àrab contractat per aquesta fi i amb una experiència important en l'àmbit educatiu i d'ensenyament.\nMés de 180 nens aquest any assisteixen amb regularitat a aquest curs, repartits en cinc grups. Cadascun d'aquests grups assisteix a una sessió de dues hores cada setmana.\nEl president de la comunitat comenta que; per falta de mitjans adequats la comunitat no pot respondre a la demanda dels membres de la comunitat, subratllant que aquest any més de 50 nens han quedat fora per falta d'espai i personal.\nDesprés de la visita a les classes, el president d’UCIDCAT va tenir una reunió amb el president, el secretari i el tresorer de la comunitat on es van intercanviar idees i perspectives sobre la gestió de la comunitat i l'organització d'activitats durant l'any 2012.\nPublicado por UNIÓ DE COMUNITATS ISLÀMIQUES DE CATALUNYA en 1:09


Una de les millors coses que he fet a la meva vida és ser voluntari - Voluntariado - Voluntariat CaixaBank\nUna de les millors coses que he fet a la meva vida és ser voluntari\nFa molts anys que sóc voluntari i és molt gratificant a nivell personal, és una oportunitat per desenvolunpar-nos com persones i aprendre dels diferents col·lectius, ja que et donen una altra dimensió de com veure la vida.\nMolts companys tenen el sentiment de ser voluntaris, però els hi falta temps per dedicar al voluntariat. Una sol·lució és que les famílies participin a les activitats. Nosaltres tenim que implicar a les nostres famílies a que s'animin a ser voluntaris.. Hi han moltes activitats que es poden fer i cadscún pot triar la que més s'ajusti a on vol ajudar.\nEs comparteix tot i és ho que m'enorgulleix\nJo he participat en tot tipus d'activitats: amb persones en risc d'exclusió, amb gent gran, amb disminuïts psíquics. Em sorprèn especialment el que me va passar en una activitat a la que col·laborava: estàvem acompanyant a un grup de disminuïts psíquics a un partit de bàsquet. Anàvem tots els voluntaris amb els nostres polos de "la Caixa" i un espectador del partit ens va preuntar si ens pagaven quan li vam dir que érem voluntaris, l'espectador sorprès positivament va respondre "no sabia que la gent d'un banc ajudava" ¡Així som!\nPer mi és bàsic que un empleat de "la Caixa" es faci voluntari, és formar part de l'ànima de "la Caixa" i és una de les coses que més m'agraden: que la meva feina em doni l'oportunitat de ser voluntari i poder compartir l'experiència amb la meva família i que ells també es beneficiin d 'aquesta oportunitat.\nAl Pais Basc, la zona més activa era la de Biscaia,, però poc a poc el voluntariat ha augmentat a Àlaba i Guipúscoa, poc a poc ens anem fent grans com voluntaris.\nS'ha de ser voluntari per poder explicar_ho i nosaltres com part de "la Caixa" tenim l'oportunitat de ser-ho i és un llàstima no aprofitar-ho. Per això m'agrada la Setmana Social, ha donat visibilitat a molts empleats de "la Caixa" del que és ser voluntari, en què consisteix, com poden participar i ha donat molt impuls al voluntariat.\nUna de les coses que m'emociona, és que la gent s'enrecorda de tu, s'enrecorda de qui ets, de que ets voluntari i de que has participat en alguna activitat en la que estaven ells, t'ho agraeixen, t'agraeixen que siguis voluntari.\nEls voluntaris ens anem fent grans poc a poc. Quants més siguem, més imapacte, més visibilitat i més creixerem.


La plantilla d’Alsina Graells a la Catalunya Central secunda al 100% la vaga | Ona Bages\nInici Bages La plantilla d’Alsina Graells a la Catalunya Central secunda al 100% la...\nUsuaris pujant a l'autobús i els xofers protestant. Foto ACN.\nUna vintena de conductors d’Alsina Graells s’han concentrat des de primera hora del matí a l’estació d’autobusos de Berga per denunciar la situació laboral de l’empresa. Els empleats, ha explicat Mario Garcia Gómez, xofer i membre del comitè de vaga, han secundat la protesta al 100% i només estan treballant una desena dels 35 treballadors que hi ha a la Catalunya Central.\nConsultats per l’ACN, usuaris que esperaven els primers busos del dia a la capital del Berguedà s’han mostrat comprensius amb l’aturada parcial del servei.Xofers del Bages, Berguedà i el Solsonès s’han concentrat a primera hora del matí a Berga. Amb pancartes, on reivindicaven a l’empresa les retribucions pendents, fent ús de clàxons i amb proclames han mostrat la seva disconformitat amb la situació laboral que viuen.\nEntre els usuaris que esperaven els busos a Berga, la majoria desconeixien que feien vaga. Una d’elles era l’Assumpta Puig-Pey, que viu a cavall entre Borredà i Barcelona. La viatgera ha explicat que no sabia res del conflicte.\nDesprés de la protesta a Berga, els conductors han anat cap a Manresa on tenien intenció de dur a terme una acció de denúncia similar


Quatre dies per a la preparació del partit contra el Panathinaikos\nEls homes de Xavi Pascual tindran més dies del que és habitual per a la preparació del cinquè partit contra el Panathinaikos El conjunt grec, que ha ajornat els seus últims tres partits de Lliga, haurà tingut una setmana per descansar\nL’exigència de la competició a vegades juga en contra del Barça Regal, que durant l’eliminatòria de quarts de final ha hagut de complir amb les seves obligacions a la Lliga Endesa disputant tres partits de màxima exigència. Els partits a Santiago de Compostel·la contra l’Obradoiro i al Palau Blaugrana contra el Gran Canària i l’Estudiantes s’han resolt amb dos triomfs i una derrota. El seu rival en els quarts de final de l’Eurolliga, el Panathinaikos, ha pogut ajornar els tres partits que hauria d’haver disputat i ha afrontat amb més descans els partits de quarts.\nAquest serà el primer partit en què el Barça Regal podrà descansar més de dos dies. Cal recordar que els dos primers partits es van disputar el 9 i l’11 d’abril, mentre que el tercer i el quart partit van disputar-se el 16 i el 18 d’abril. Per tant, entre partit i partit, comptant la jornada ACB, Xavi Pascual tan sols ha tingut hores per preparar el partit. Ara, però, per al partit decisiu és diferent.\nQuatre dies que seran importants per poder gaudir de més dies de descans entre partit i partit i també per preparar el que fins ara és el partit més important de la temporada a Europa. Un cinquè partit que tindrà el Palau com a jutge i que en cas de victòria certificarà el pas a la Final a Quatre i a unes semifinals contra el Reial Madrid. Més al·licients, impossible.\nI per aconseguir aquesta fita, Xavi Pascual ja podrà comptar amb més homes de rotació. La recuperació de Xavi Rabaseda i Marko Todorovic és un fet i tots dos augmentaran el nivell competitiu de la plantilla, que s’ha vist perjudicada per les lesions en les darreres setmanes. Jugar-te al Palau el partit clau de la temporada és la millor notícia per a una plantilla que ha sabut treure el màxim rendiment en els pitjors moments.


interficies.net » Taula rodona Cos i vibracions\nTaula rodona 12.07.2017 / 18h – 19:30h Sala d’Actes\nAquesta activitat es recull en diàleg amb l’exposició de Brian Eno « Lightforms/Soundforms» del 13 de juny a l’1 d’octubre dins del cicle\nLes polítiques de la ciutat de Barcelona han marcat una imatge i relat d’un tipus de so i vibracions de la ciutat. D’una ciutat creativa, de turisme cultural, d’una ciutat de marca o de músiques travessada d’estils, llocs, festivals, i altres esdeveniments que generen un aparell comunicatiu i pedagògic sobre el que és la vida a la ciutat i les seves diverses sonoritats. En contrast amb el repte d’un so de Barcelona o una forma de vibració i de moviment, hi ha pràctiques, espais i sonoritats que configuren altres relats de la ciutat, altres formes de generar experiències musicals, de comunitats pràctiques i d’experiments educatius que ens parlen d’altres paisatges i espais on produir, compartir, experimentar o treballar amb la música. Un ventall de pràctiques que ens parla d’altres sonoritats.\nAmb aquesta taula rodona es proposa discutir sobre els creuaments entre les arts vives, el treball amb el cos i les vibracions com element de la educació integral i les pedagogies performatives. En concret hi participaren tres experiències de la ciutat de Barcelona que treballen amb diverses branques des de les arts vives a escoles bressols, treball educatiu intergeneracional i intercultural amb instituts; i finalment la pedagogia experimental d’escoles amb marcs d’educació viva.\n– Gemma Palet i Cristina Alonso. El Graner, Centre de creació del cos i moviment, Fàbrica de creació de la ciutat de Barcelona gestionada pel Consorci del Mercat de les flors.\n– Albert Tola, dramaturg, escriptor i co-creador del projecte PIECE amb la corèografa, directora Constanza Brncic\n– Jordi Mas, ballarí i pensador, relaciona dansa i paisatge. Col.col·laborador amb l’escola el Martinet i membre actiu del grup de criança la Tribu Sugurú.\nAquesta activitat es desenvolupa en diàleg amb l’exposició de Brian Eno «Lightforms / Soundforms» del 13 de juny a l’1 d’octubre dins del cicle de Vibracions i Sonoritats.


Investiguen les cartes de quatre alcaldes de CiU orientant el vot dels veïns - Diari de Girona\nInvestiguen les cartes de quatre alcaldes de CiU orientant el vot dels veïns\nLa Junta Electoral Central ha demanat a les juntes provincials que estudiïn els casos de Llagostera, Torelló, Riba-roja d'Ebre i Subirats\nmadrid | efe / ddg 25.09.2015 | 08:06\nLa Junta Electoral Central (JEC) ha demanat a les juntes provincials de Catalunya que investiguin les cartes enviades per quatre alcaldes de CiU als seus veïns amb motiu de les eleccions del 27 de setembre i que, segons el PSC, intenten orientar el vot a favor de les candidatures independentistes.\nEn la seva resolució, la JEC considera que els fets, en cas de ser certs, «han de cessar immediatament», perquè suposen una manifesta vulneració de la Llei Electoral i del «deure de neutralitat política» que han de respectar els poders públics en els períodes electorals.\nDavant d'aquesta situació, la JEC sol·licita a les juntes provincials que prenguin totes les mesures necessàries per evitar aquest incompliment i obrir els pertinents expedients sancionadors. Així doncs, les juntes provincials hauran de comprovar si els fets denunciats s'han produït als municipis inclosos en l'escrit del PSC-PSOE, i, en aquest cas, procedir a l'obertura dels pertinents expedients sancionadors, així com l'adopció de les mesures precises que impedeixin la difusió d'aquests escrits.\nEl PSC havia denunciat davant la Junta Electoral les cartes enviades per quatre alcaldes de CiU als seus veïns coincidint amb les eleccions de diumenge, sol·licitant que acudeixin a votar i que emetin el seu vot en un determinat sentit.\nLes cartes, signades pels alcaldes de Subirats (Alt Penedès), Torelló (Osona), Riba-roja d'Ebre (Ribera d'Ebre) i Llagostera (Gironès), incompleixen segons els socialistes la llei electoral, ja que «no només demanen als veïns que acudeixin a votar» sinó que a més «emetin aquest vot en un determinat sentit».\n«Canviar el futur»\n«Us demano, ara més que mai, que feu ús del vostre vot, que no deixeu escapar aquesta oportunitat de canviar les coses», diu per exemple un dels alcaldes en la seva missiva, en la qual insisteix que el 27-S ha de servir per «canviar el futur» i «permetre gestionar els nostres propis recursos».\nLa Junta Electoral de Zona de Reus ja s'havia pronunciat sobre el cas de Riba-roja d'Ebre, instant l'Ajuntament a «retirar les cartes» difoses per l'alcalde «el més aviat possible» i a «abstenir-se de realitzar qualsevol mena d'acte de campanya o d'incentivació del vot». Ara, les juntes provincials hauran d'actuar amb rapidesa, ja que la campanya electoral acaba avui mateix.


#XarxaMCECC - Enfortim la Xarxa Territorial MCECC\nInici > En moviment! > Activitats, accions i iniciatives > #XarxaMCECC - Enfortim la Xarxa Territorial MCECC\n14.02.20 19:00 h a 21:00 h / Afegir a Google Calendar\nBarcelona, Lleida, Mallorca, Sabadell i Vilafranca\nDurant el 2020, volem aprofundir en el treball territorial del Moviment i enfortir la Xarxa entre tots i totes els que en formem part! Per aquest motiu, generarem diferents espais per debatre i compartir experiències amb els diversos agents que el conformen.\nEls espais on es treballarà seran:\n1- Reunions amb els Responsables dels Centres d'Esplai\nDivendres 14 de febrer es realitzaran cinc reunions paral·leles on es convocarà als Responsables de centres per repensar l'espai de trobada dels esplais. A vegades fa falta parar per somiar i és precisament això el que pretén aquest punt de trobada: des de la realitat local de cadascú, pensar com enfortir la xarxa del MCECC!\nLa trobada es realitzarà de 19 a 21h a:\nBarcelona - Facultat d'Educació i Treball Social (c/ de Santaló, 37)\nLleida - Seu de la Fundació Verge Blanca (c/ Acadèmia, 17)\nPalma - Centre Socioeducatiu Can Tàpera (c/ de Can Tàpera, 5)\nSabadell - Local del Centre d'Esplai la Trepa (c/Capmany, núm, 36)\nVilafranca - Locals del Grup d'Esplai Parroquial (Pl. Jaume I, 13)\nEls Responsables de centre poden escollir el lloc on assistir, ja que als cinc indrets es farà la mateixa dinàmica.\nCal fer la inscripció prèvia abans del 9 de febrer.\n2- Reunions Territorials\nAprofitant les reunions territorials de febrer, es donarà l'opció de fer una activitat (dinamitzada, en aquest cas, pels Responsables territorials) perseguint també l'objectiu d'enfortir la xarxa territorial del MCECC.\n3- Consell de Responsables Territorials\nDissabte 7 de març, un cop realitzades les dinàmiques a nivell territorial, es treballarà amb els Responsables Territorials per recollir el seu punt de vista.\nDe tot el que es reculli en aquests espais de participació, es crearà una proposta per tal d'enfortir la Xarxa territorial del MCECC.


les notes del Pep Molsosa: Compta amb "Madrid" !\nEl passat dia 3 de juliol vaig penjar una nota fent consideracions i propostes estratègiques al Miquel Iceta, més enllà de la qüestió de "la consulta". Venen dies intensos de contactes i de decisions delicades, i diversos colectius i partits es van posicionant. Federalisme, insisteixen els socialistes.\nEn la meva nota a l'Iceta, volia alertar-lo del risc de limitar-nos a qüestions de procediment formal, d'arquitectura institucional. Caldria definir, insistia jo, les bases fonamentals d'un projecte (eventualment) comú, en forma de pacte sobre principis vertebradors, sobre el projecte de casa comuna. Els mecanismes de gestió han de venir després.\nSi es pot concertar un gran projecte comú, parlarem d'Estatuts i de reglaments. Sinó, independents de seguida que puguem !\nEn qualsevol cas, necessitem inteligència estratègica per enfortir les nostres posicions col·lectives, per millorar la correlació de forces, per construir catalanitat.\nDe moment, segons el darrer baròmetre del CEO de la Generalitat (març 2014):\n- un 66%, una àmplia majoria vol un canvi important en la vertebració Catalunya/España (preguntes 29 i 30),\n- però (només) un apretat 47% era favorable a l'opció SI + SI (preguntes 31a i 31b): no sembla haver-hi una majoria clara a favor de solucions més radicals ...\nLa meva nota a l'Iceta acabava suggerint al PSC que lideri un procés de radicalitat democràtica en la defensa clara i contundent dels interessos dels catalans ...\nEn aquesta perspectiva, i per donar exemples i idees per formular el pacte polític necessari, penjo aquest magnífic article del Borja Riquer a La Vanguardia, que tenia guardat des de fa un parell de mesos. Acaba amb aquest advertiment:


La Diputació impulsa a les aules el coneixement de Pau Casals | Bonart\nLa Diputació de Girona ha acollit la presentació de l’acte «Pau Casals, el vincle amb el territori d’un català universal», que té com a la finalitat donar impuls als projectes que la Fundació Pau Casals ha programat amb motiu del 140è aniversari del naixement del compositor català. A la roda de premsa de presentació hi ha assistit Pere Vila, president de la Diputació de Girona; Marta Casals, vicepresidenta cofundadora de la Fundació Pau Casals, i Jordi Pardo, director general de la Fundació Pau Casals.\nLa Diputació de Girona i la Fundació Pau Casals estan treballant conjuntament amb l’objectiu d’incentivar la promoció cultural i donar suport educatiu als municipis gironins, especialment des de primària fins a ESO, amb la finalitat de donar a conèixer l’herència musical, cultural i cívic de Pau Casals. Una de les iniciatives que s’estableix és l’accés gratuït dels nens i nenes al Museu Pau Casals (Sant Salvador, el Vendrell), tant en visita ordinària lliure -qualsevol dia de la setmana- com en les visites que s’emmarquin en activitats escolars. Tal com ha explicat el president de la Diputació “volem apropar la figura de Pau Casals a tots els nens i nenes gironins per garantir que les noves generacions coneguin el llegat d’un dels noms més universals de la cultura catalana”.\nDurant la presentació, Marta Casals ha destacat que “volem que la popularitat de Pau Casals vagi més enllà d’El cant dels ocells i del discurs que va pronunciar a les Nacions Unides. Volem fer arribar a tots els catalans la figura del mestre, l’esperit i els seus pensaments”.\nPau Casals és un dels noms més universals de la cultura catalana; és un nom conegut i reconegut internacionalment, motiu pel que La Fundació Pau Casals està impulsant amb altres institucions nacionals i internacionals nous projectes que garanteixin la continuïtat del coneixement d’aquesta figura universal i dels valors culturals i humanístics que va defensar al llarg de la seva vida. En la seva intervenció, Jordi Pardo, director general de la Fundació ha explicat que “la valoració internacional de Pau Casals és molt viva a Europa, al Japó, als Estats Units i especialment a Puerto Rico; però també es vol ampliar els vincles amb Catalunya. Per aquest motiu la Fundació Pau Casals i la Diputació col·laboren per treballar conjuntament i fer arribar la seva figura a tots els escolars de les comarques gironines.\nImatge d’Eddy Kelele.\nEtiquetes: Diputació de Girona · Pau Casals


Aconsegueixen una indemnització no per la pèrdua de la maleta, sinó perquè no els la van lliurar | Revista\n: Aconsegueixen una indemnització no per la pèrdua de la maleta, sinó perquè no els la van lliurar\nEl 1998 un matrimoni va viatjar amb Ibèria a Puerto Rico. La parella va facturar l’equipatge, sense fer una declaració complementària del valor dels objectes que s’hi contenien. En arribar al seu destí no va aparèixer la maleta de la dona, per la qual cosa van reclamar a la companyia, que va reconèixer la responsabilitat de la pèrdua i els va oferir una indemnització de 200 dòlars USA (en aquell moment, 186,32 euros -31.000 pessetes-), quantitat rebutjada pels perjudicats, que van optar per acudir als tribunals. Van sol·licitar 237.201 pessetes, a la qual cosa es va negar la companyia, al·legant que en tractar-se d’un vol internacional s’havia d’aplicar la normativa que limita la indemnització a 20 dòlars USA per quilogram, excepte declaració especial de valor. L’Audiència de Palma de Mallorca, en la sentència de novembre del 2000, va admetre l’existència de la normativa, però els perjudicats no van reclamar a la companyia la seva responsabilitat a transportar l’equipatge, sinó que van basar la demanda en el retard negligent per localitzar l’equipatge i lliurar-lo en l’hotel en què s’hostatjaven. I és que la Companyia no va justificar el retard en el lliurament de la maleta en la seva destinació, i van crear en els perjudicats una afecció psíquica que no els va permetre gaudir plenament de les seves vacances, de manera que la quantitat reclamada era pel dit concepte, equivalent a tres dies del import total del viatge, 199.416 pessetes. Ibèria va ser condemnada a indemnitzar la quantitat reclamada.


Joc del cos - MANYTOON - MANHWA 18 RAW\nJoc del cos\nJoc del cos Mitjana 3.5 / 5 fora de 13\n42è, té 195K vistes\nMosol jujube, somiant amb una brillant vida del campus després del món sencer. Però en lloc de pagar la matrícula, es converteix en molestador i entra accidentalment en un joc desconegut. El premi guanyador és de 30 milions de guanyats. Necessiteu els diners per viure! Emocioneu el sexe oposat per trobar el número escrit al joc del cos corporal. A partir d’ara comença el brillant joc corporal d’estudiants estres!\nCapítol 58 Setembre 11, 2020\nCapítol 57 Setembre 3, 2020\nCapítol 56 Agost 24, 2020\nCapítol 51 Agost 18, 2020\nCapítol 50 Juliol 2, 2020\nCapítol 49 Juny 21, 2020\nCapítol 48 Juny 10, 2020\nCapítol 47 Juny 1, 2020\nCapítol 46 Pot 21, 2020\nCapítol 45 Pot 10, 2020\nCapítol 44 Pot 10, 2020\nCapítol 43 Pot 4, 2020\nCapítol 42 Abril 21\nCapítol 40 Abril 3\nCapítol 39 Abril 3\nCapítol 38 Abril 3\nCapítol 37 Abril 3\nCapítol 36 Març 31, 2020\nCapítol 35 Març 31, 2020\nCapítol 34 Març 23, 2020\nCapítol 33 Març 23, 2020\nCapítol 32 Març 11, 2020\nCapítol 31 Març 11, 2020\nCapítol 30 Març 11, 2020\nVenjança o amor


Vitralls | Gremi Fusta i Moble\nInici › El Gremi › Patrimoni Històric › Vitralls\nNúria Gil Farré // Doctora en Ha de l’art //Especialista en vitralls\nA la seu del Gremi Fusta i Moble es conserva un vitrall amb la representació de l’escena de la Sagrada Família en la fusteria. Aquest vitrall formava part d’un conjunt que decorava la capella de l’escola que la congregació de les Dominiques de la Presentació tenien al carrer Rosselló de Barcelona.\nL’edifici que acollia l’escola era originalment un habitatge propietat de Josep Arús Cuxart, construït l’any 1889 pel mestre d’obres Antoni Serra Pujals. El 1904 l’edifici va ser adquirit per la congregació de les Dominiques per instal·lar la seva escola. El 1913 es van realitzar les obres de remodelació de la galeria i el menjador de l’habitatge, transformant-los en la capella, que va quedar inaugurada el 1914.\nA la capella hi havia vuit vitralls, quatre situats a l’absis. En dos d’ells, encara conservats, hi ha la representació de santa Caterina i sant Domènech en els altres dos, desapareguts i sense que sapiguem si es conserven, sembla que hi havia St. Estanislau de Kostka i Sta. Agnès. Les altres quatre vidrieres eren escenes de la vida de Jesús i la de Verge: La Presentació de la Verge, recuperada per la congregació, actualment torna a decorar la capella; sant Josep treballant a la fusteria amb la Verge i el nen Jesús, ara al gremi de fusters; el nen Jesús amb els mestres de la llei i Santa Anna amb la Verge Maria nena. Aquests vitralls van ser executats pel reconegut taller Rigalt, Granell i Cia, capdavanter del Modernisme.\nA finals dels anys 60 aquests vitralls van ser substituïts per unes vidrieres de ciment. Els vitralls originals van ser venuts a un antiquari de Barcelona.\nAl vitrall del gremi hi trobem representat sant Josep en el seu taller ensenyant l’ofici al seu fill i la Verge Maria que se’ls mira mentre treballa amb la filosa. El tractament de les figures és delicat i d’un alt nivell tècnic.\nEl vitrall formarà part del Registre i inventari dels vitralls catalans, conveni signat per L’Institut d’Estudis Catalans i el Departament de Cultura de la Generalitat de Catalunya\nAquest registre i inventari dels vitralls catalans és un treball que reprèn i continua la tasca realitzada per l’IEC, amb la constitució de l’equip del Corpus Vitrearum Medii Aevi (CVMA), en l’estudi dels vitralls gòtics i renaixentistes catalans.\nDoctora en Història de l'Art i experta en vitralls. Contacte: ngfarre@gmail.com


Pau Capell acaba setè a l'Otso Travessa d'Encamp - Sant Boi Diari\nPau Capell acaba setè a l’Otso Travessa d’Encamp\nDani Soneira • 20/07/2020\nÉs la primera cursa del corredor santboià després del confinament.\nImatge d’arxiu d’una cursa de Pau Capell // João M. Faria\nPau Capell ha finalitzat en la setena posició l’Otso Travessa d’Encamp (Andorra). La competició ha estat la primera cursa que el vigent campió de l’Ultra Trail World Tour ha fet després del confinament, i que ha corregut seguint estrictes mesures de prevenció.\nLa prova ha constat de 21,88 quilòmetres i 1.480 metres de desnivell acumulat amb inici i final a la plaça dels Arínsols d’Encamp. Jordi Alís i Núria Gil han guanyat la cursa llarga masculina i femenina.\nSuècia serà el proper destí de Capell amb la Fjällmaraton de 100 quilòmetres. Fins ara el santboià ha estat victoriós a competicions com la Transgrancanaria, el Trail Porto Moniz a Madeira i l’Ultra Huachi de Mèxic, totes fetes abans de la pandèmia.\nTags:Andorra Encamp Fjällmaraton Otso Travessa d'Encamp Pau Capell Running Suècia\n← Sant Boi crea un model d’acció per reactivar l’economia local\nEl Banc de Sang fa parada a Sant Boi per fer créixer les reserves durant l’estiu →


ERC s'oposa als pressupostos de Ripoll pel 2020 per no compartir el model de poble amb l'equip de govern - Ripoll\nDurant el ple extraordinari del 8 de gener de 2020 d'aprovació dels pressupostos de l'ajuntament de Ripoll pel 2020, el portaveu del grup municipal d'ERC, Roger Bosch, va explicar que Esquerra havia decidit votar-hi en contra, principalment per les diferències amb l'equip de govern sobre el projecte de poble a desenvolupar.\nPodeu veure la intervenció de Roger Bosch aquí: https://youtu.be/uLX6EBDklHI?t=1181\nEl programa electoral d'ERC mostrava un projecte diferent i ambiciós, amb una estratègia clara per a voler viure a Ripoll, per donar més vida al poble.\nRoger Bosch va voler reconèixer que la proposta de pressupostos de l'equip de govern sí que havia incorporat algunes de les propostes d'ERC, que s'havien fet arribar en les reunions prèvies de discussió dels pressupostos.\nBosch va agrair que s'haguessin inclòs partides a partir de les mocions d'ERC aprovades al plenari o de preguntes d'Esquerra, com l'estudi de millora dels passos vianants i la millora de la seva senyalització, l'estàtua del Comte Guifré, l'ampliació de zones per a autocaravanes, l'estudi de millora dels parcs infantils, rehabilitació de façanes amb caplletres tipus Scriptorium, els nous vestidors del camp de futbol o la millora de l'aigua calenta i la teulada de la piscina municipal.\nDes d'ERC lamentem que no hagin incorporat als pressupostos pel 2020, partides per a altres propostes d'ERC (algunes de mocions aprovades pel ple) com:\nLes bonificacions d'IBI per a persones empadronades a Ripoll.\nParc infantil i juvenil al Pla inspirat amb patrimoni ripollès.\nCampanya de foment d’ús de la bicicleta.\nPartida per adequació de parcs infantils (només hi ha una petita partida per a fer un estudi).\nRotonda de la Carretera de Ribes (com a mínim un terç del cost, ja que els altres dos terços els hauria d'assumir l'Estat i la Generalitat).\nSupressió de barreres arquitectòniques al pont de Calatrava (hi ha només una partida per a reparar fustes i pintar).\nReparació del mur del Raval de Barcelona sobre el riu Freser.\nMés inversió per a les Fires emblemàtiques (40h, Mercadal Comte Guifré, Santa Teresa, Nadal) i menys a "firetes".\nRecuperar el material didàctic, cultural i audivisual del CAT Can Guetes sobre el Comte Guifré i la llegenda de les 4 barres, i tornar-ho a exposar.\nRoger Bosch va dir que no s’entèn l’aportació per a l’escorxador a petició del partit socialista. Ens fa pensar que això seria com a conseqüència del pacte JXC i PSC al Consell Comarcal. Estem absolutament a favor que es millori l’escorxador especialment per als petits ramaders i carnissers que ofereixen productes de proximitat. Però creiem que això ho hauria de resoldre el Consell Comarcal i estan traspassant el problema a l’Ajuntament degut al pacte socioconvergent.\nFinalment, Bosch va insistir que algunes coses les veiem bé, perquè provenen de propostes d'ERC o perquè compartim propostes incorporades d'altres partits, però en línies generals el projecte d'ERC per a Ripoll no va en la mateixa línia que el que reflecteix aquest pressupost.


Tribuna Ganxona » SORTIDES CICLOTURISME: Creu de terme del Puig de la Guàrdia\nPortada » Portada » CULTURA I OCI » SORTIDES » CICLOTURISME: Creu de terme del Puig de la Guàrdia\nEls cicloturistes, al peu de la Creu del terme del Puig de la Guàrdia (COLLA BUJONIS)\nExcel·lent pedalada matinal pel sud de Llagostera recorrent les conques del Ridaura i de la riera Gotarra. L’objectiu serà assolir el Puig de la Guàrdia,un cim modest de 260 metres que s’alçaprop del mas Darder, ara reconvertit en hotel rural, entre els torrents del Gatussar i de Sant Llorenç.\nAl cim del puig hi trobem una bonica creu de terme composta pel basament,columna i la creu amb relleus i gravats d’imatges de la Mare de Déu.\nLes creus de terme- una mena de fites amb simbologia clarament religiosa- s’ubicaven prop de l’entrada de les poblacions, a vora dels camins i monestirs. També n’hi havia que servien com a termenals de propietats per tal de situar la fita o el dret de cada propietari, aquest segon ús podria ser el cas d’aquesta creu del puig de la Guàrdia (a part del mas Darder, a prop\ntambé hi ha el mas mig enrunat de can Codolar).\nA Sant Feliu i entorns havien existit una dotzena llarga d’aquestes creus de terme (la creu del Mar o de la Platja, la del Fortí, la de Sant Pol, la creu de Sant Joan, de Vilartagues…). Hi havia també la creu d’en Baguer a la cruïlla formada pel carrer Major i de la Creu (el nom del carrer prové precisament de la presència d’aquesta creu de terme).\nActualment, a la ciutat resten dempeus les creus de terme del Monestir i de Sant Elm; a Castell d’Aro i a Romanyà s’alcen també notables creus de terme, la de Romanyà, d’estil modernista, a l’era de can Güitó.\nLa ubicació en un entorn solitari i boscós, en un dels primers contraforts de l’Ardenya, lluny de qualsevol població, fan d’aquesta creu del Puig de la Guàrdia un exemple especial i curiós en l’àmplia gamma de creus de terme o similars que hi ha escampades per bona part del territori.


Tres mascletaes inauguren el calendari pirotècnic de les Falles de la pandèmia - À Punt\nTres mascletaes inauguren el calendari pirotècnic de les Falles de la pandèmia\nTant les disparades, que comencen a les 14:00 hores, i l'Alba de les Falles a la nit podran seguir-se en la programació especial d'À Punt\n01 de setembre 2021 - 11:37\nUna vegada iniciades oficialment les Falles de setembre aquest dimecres, arriba la primera gran cita del calendari pirotècnic, la mascletà. Enguany, però, la pandèmia de coronavirus ha obligat a repensar el format amb l'objectiu d'evitar aglomeracions de gent on puguen produir-se contagis i, per això, les populars disparades no es llançaran des de la Plaça de l'Ajuntament per primera vegada en la història.\nA causa de les restriccions sanitàries i com a novetat en aquestes atípiques festes falleres celebrades a les acaballes d'estiu, no hi haurà una única mascletà, diària sinó diverses, i estaran disseminades per nombrosos punts de València. En total, entre l'1 i el 5 de setembre es disparan les 19 que mana la tradició.\nHui arranquen els actes pirotècnics amb tres mascletaes ubicades en tres barris diferents. À Punt en retransmetrà una en directe en un programa especial de televisió a partir de les 13:00 hores. L'informatiu À Punt NTC i el programa Bona vesprada completen la cobertura de les altres dues. A partir del dijous hi haurà quatre mascletaes diàries fins el diumenge i una d'aquestes es retransmetrà sempre en directe.\nJa de nit, aquest dimecres, serà el torn de l'Alba de les Falles. L'acte que dona pas a la plantà de les Falles grans s'ha avançat enguany un hora, a les 23:00 hores, per a poder respectar el toc de queda instaurat a València i altres municipis que també celebren les festes. L'espectacle, que inclou un castell de focs artificials a càrrec de la pirotècnia Mediterráneo, podrà seguir-se en la televisió d'À Punt des de les 22:00 hores.\nPer a aquestes peculiars Falles de setembre, Junta Central Fallera ha organitzat en total set castells que també canvien d'escenari i eixiran del vell llit del riu Túria per a traslladar-se a altres ubicacions dispersades per la ciutat que tampoc es donaran a conéixer per a no fomentar l'afluència del veïnat.


S'inicia el Cicle de Conferències Víctor Alba | Entitat cultural i esportiva GER\n← Premis Josep-Lluís Palacios\nL’Orquestra Simfònica de l’Anoia a l’Entitat Ger →\nAhir, dijous 14, va tenir lloc la primera Xerrada de Tardor d’enguany amb un convidat especial, amic de l’Entitat Ger, Jordi Creus, editor de la revista Sàpiens.\nVa començar explicant l’ultim projecte que tenen entre mans , El món ho ha des saber i va seguir amb la xerrada sobre la Guerra de Successió a través de la figura d’un home poc conegut, el General Moragues. La seva intervenció, molt interessant i entenedora ens va resoldre dubtes, pero també en ens va crear de nous, la qual cosa va animar el debat posterior.\nDes de l’Entitat Ger estem molt contents de poder oferir un any més, un cicle de conferències que generin debat i reflexió sobre temes socials, culturals i politics, que ens ajudin a entendre la nostra història i ens donguin eines per seguir endavant.\nEl Cicle de conferènces ve de lluny i així s’explica molt bé a xarxapenedes.cat:\n[El grup de joves que a principis dels anys setanta van començar a muntar l’entitat cultural i esportiva GER estaven implicats en la lluita antifranquista i militaven en grups de l’extrema esquerra. I enmig de l’efervescència d’aquells anys va aparèixer una persona que seria clau pel col·lectiu: Víctor Alba, veterà militant del POUM, que els va mostrar altres maneres de viure i entendre el marxisme i els va sacsejar alguns dogmatismes que havien après dels manuals polítics de l’època.\nHo explica en Pau Garriga, vocal de la junta del GER, que forma part de les noves generacions i que, per tant, no va compartir aquells primers anys de l’entitat amb Víctor Alba (va morir el 2003). Però assegura que fins a ell ha arribat l’estela d’aquell que va fer de periodista a La Batalla durant la guerra civil, que va passar sis anys en presons franquistes, que va marxar a l’exili (París, Mèxic, els Estats Units) i que finalment va tornar el 1968.\nPer reconèixer la influència de Víctor Alba dins del GER, el 2004 van batejar el cicle de debats que organitzen cada tardor des del 1983 amb el seu nom. I és especialment escaient, perquè si una cosa va fer aquell veterà militant de l’esquerra va ser animar moltes discussions polítiques.\nEl vocal de la junta explica que el cicle el plantegen com un espai de debat, i per això hi conviden “no només gent propera ideològicament a l’entitat, sinó sobretot gent interessant amb qui debatre”….]


ElVallenc.cat, autor en El Vallenc - Pàgina 3478 de 3485\nSantes Creus va tenir una alta resposta veïnal en la seva festa major d’estiu\nEls veïns i les veïnes del nucli de Santes Creus van celebrar el cap de setmana passat la seva Festa Major en un ambient ple d’il·lusió i de germanor. Les festes van començar el dijous dia 20 d’agost. Va començar...\nAugmenta molt lleugerament el nombre de donants d’òrgans a Catalunya\nSegons dades oficials de l’Organització Catalana de Trasplantaments -OCATT- en el decurs de l’any 2008 no van créixer el nombre de trasplantaments a Catalunya. No hi ha dades desgranades per comarques ni per demarcacions, encara que fonts oficials indiquen...\nHe esperat uns dies per donar la meva opinió sobre un tema potser un pèl delicat, la mort del futbolista Dani Jarque, jugador de l’Espanyol. El món del futbol està de dol, però també la societat en general. Durant...\nL’any passat Valls va acollir més de 3.584 persones de procedència estrangera\nLa població estrangera en els darrers anys ha anat augmentant. Contínuament hi ha moviments d’un país a l’altre, ja sigui per qüestions de treball, per necessitat, o fins i tot per canviar el ritme de vida i trencar la monotonia. A...\nAcaben, amb la visita guiada al Centre històric de Valls, les activitats d’agost\nDivendres passat van acabar les activitats d’Estiu al Barri del mes d’agost. Finalitzaven doncs, uns dies plens d’activitats diverses, tant per a joves com per a adults. L’activitat que va tancar els tallers d’estiu del mes d’agost va ser una...\n1...3.4773.4783.479...3.485Page 3.478 of 3.485


Les vinyes protagonitzen la 38a Fira de Calella i l’Alt Maresme - RÀDIO MARINA 100.3 | RÀDIO MARINA, sempre al teu costat\nLes vinyes protagonitzen la 38a Fira de Calella i l’Alt Maresme\nS’ha presentat a Calella el monogràfic i el cartell de la Fira que se celebrarà del 21 al 24 de setembre i portarà per nom “Vinyes vora el Mar”. L’elecció del monogràfic d’enguany està relacionat amb l’adhesió de Calella al Consorci de Promoció Enoturística del Territori DO Alella. Com cada any, hi haurà una zona dedicada al sector agricola i alimentari, que tindrà una forta presència tant de petits cellers com dels grans vins amb Denominació d’Origne\nJa hi ha confirmats més de 125 expositors entre els que es trobaran artesans, entitats calellenques i stands especialitzats en el monogràfic. Algunes de les entitats que hi seran presents, aquest any estan de celebració, com l’Associació Cor i Orquestra Simfònica Harmonia, el Club Tennis Taula Calella i el club Bàsquet Calella. Aquest últim estarà molt present a l’espai de la ludoteca infantil, que enguay s’incrementarà fins als 400m2.\nDurant tots els dies es representaran espectacles de moltes disciplines artístiques com dansa, teatre, música o circ, emmarcades en les nits temàtiques. Noms propis com Xarim Aresté, la Cobla Bisbal JOve o Toni Albà, són algunes de les propostes que es podran veure a la Fira.


Involucrar-se en la producció d’obra i enfortir les relacions amb tots els agents de la cultura és el signe d’identitat de CarrerasMugica, galeria impulsada pels galeristes Pedro Carreras i Ignacio Múgica. La galeria treballa molt estretament amb els artistes; articulen i gestionen la seva producció i creen vincles amb altres agents del sector. La seva línia discursiva intenta destacar els creadors que recullen el millor de l’herència de l’escultura basca per projectar-lo sense nostàlgies a un futur prometedor, amb la qual cosa contribueixen al coneixement de l’art. La mostra del treball dels representants d’una generació única d’artistes com Txomin Badiola, Pello Irazu, Itziar Okariz o Xabier Salaberria s’alterna amb els noms mítics de la galeria, amb Eduardo Chillida al capdavant, com Rita McBride, Jessica Stockholder o Richard Serra, que ja són habituals en la seva programació. En definitiva, Pedro Carreras i Ignacio Múgica porten i mostren a Bilbao un interessant programa artístic.\nEn la seva aposta per un nou enclavament de grans dimensions, i gràcies a la complicitat de l’arquitecte Juan Herreros, CarrerasMugica ha aconseguit un altíssim nivell d’excel·lència, tant pel contingut com pel continent. Preservant i revalorant un antic contenidor industrial, que antigament havia estat un magatzem de papereria, la galeria ha sabut trobar les oportunitats que li ofereix la seva complexa forma per crear tres espais expositius diferenciats, que permeten evitar l’habitual rigidesa d’una galeria tradicional:\n- El Hall d’Intervencions, que convida a entrar a la galeria a través d’una rajola de vorera que s’endinsa fins a la porta principal, es reserva per a les creacions site-specific de talents emergents.\n- A un costat del Hall, hi ha l’Estudi, un petit espai que allotja projeccions i altres continguts audiovisuals i que serveix per a presentacions d’artistes, diàlegs, etc.\n- I finalment, el Hall condueix a la Nau, que és l’espai on les exposicions principals es desenvolupen de manera independent de la resta.\nEl nou espai CarrerasMugica actua com a dinamitzador de l’escena cultural, i és alhora una proposta local, que s’obre al carrer i convida el ciutadà a entrar-hi i gaudir de l’art, i global, per la seva ambiciosa proposta de programacions diverses i projectes superposats de molt diferent recorregut. Una mirada a la carrera dels artistes representats per la galeria constata l’habitual presència d’aquests en museus i cites artístiques internacionals.\nLa galeria ha apostat més pel treball en el camp editorial com a element essencial per a la difusió, i ha editat recentment publicacions sobre l’obra de Richard Serra, Xabier Salaberria i Asier Mendizábal. Així mateix, ha sabut trobar i crear un lloc propi, i ha aconseguit implicar els artistes amb els quals ha creat una relació estable, d’aportació mútua.\nPREMI ART I MECENATGE 2015 EN LA CATEGORIA GALERISTA\n[Vídeo] Entrevista a CarrerasMugica, Premi Art i Mecenatge 2015\nLa Fundació Art i Mecenatge reconeix en aquest premi el paper fonamental de les galeries d’art en la intermediació entre els artistes i els col·leccionistes, tant si són institucions públiques com col·leccionistes privats. El galerisme, tasca desconeguda i poc valorada, és essencial tant en el suport als artistes contemporanis com en la recuperació del nostre patrimoni.\nEl premi en la categoria de Galerista reconeix els professionals que són un referent en la dinamització de la creació artística del nostre país i en la difusió internacional de l’art espanyol. Se’n valora la participació en la promoció i projecció dels seus artistes, la introducció en col·leccions de referència i la contribució al col·leccionisme.\nEl jurat, format per Rosina Gómez-Baeza, Mario Rotllant i Juan Ignacio Vidarte, ha decidit en favor de CarrerasMugica per haver-se constituït com un referent en l’àmbit de les galeries d’art contemporani al País Basc, per tal com ha combinat la difusió d’artistes internacionals amb una decidida vocació de promoure i consolidar la projecció internacional dels seus creadors. Destaca, a més, pel seu compromís incondicional per descobrir i acompanyar en la seva trajectòria els artistes emergents a través d’una xarxa de col·laboracions amb institucions culturals de primer nivell.\nEl jurat ha valorat l’aposta compromesa dels galeristes Pedro Carreras i Ignacio Múgica per haver disposat des del 2014 d’un nou espai, que té la vocació d’ampliar el concepte propi de galeria per convertir-se en punt de trobada a la ciutat i conformar una ambiciosa aposta de futur per al desenvolupament de les propostes creatives dels seus artistes.\nLa designació de la galeria basca reconeix l’esforç i la capacitat que des d’una escena menys densa del sector respecte a altres centres es porta a terme per construir el nostre patrimoni.\nEl jurat ha reconegut la contribució de la galeria a l’escena de l’art amb un projecte molt professional que s’ha consolidat com a referència tant al País Basc com al conjunt de l’àmbit nacional. La galeria ha demostrat tenir una línia, una programació i una orientació de negoci molt coherents, rigoroses i sòlides.\nL’èxit de la selecció dels seus artistes està avalat per la seva presència en nombroses fires internacionals com ara FIAC (París), Art Cologne, Art Frankfurt, ArtForum Berlín, Artissima (Torí), Art Brussels, Zona MACO (Mèxic), SP-Arte (São Paulo) i, evidentment, ARCO Madrid.\nCol·laboració entre galeries - Galeria CarrerasMugica (Edició 2015 )\nVeredicte dels Premis Art i Mecenatge 2015. Repercussió en premsa.\nCerimònia d'entrega dels Premis Art i Mecenatge 2015. Nota de premsa.\nCerimònia d'entrega dels Premis Art i Mecenatge 2015. Nota de premsa. Repercussió en premsa.\nLa galeria CarrerasMugica, a l’avantguarda al País Basc


El Parc Nacional d’AIgües Tortes i Sant Maurici | Lo Bloc de Lo Parte\nEl Parc Nacional d’AIgües Tortes i Sant Maurici\n12 de febrer de 2019 David Gaspar\t1 comentari\nAquesta setmana marxem d’excursió cap a l’únic parc nacional de Catalunya, el Parc Nacional d’Aigüestortes i Estany de Sant Maurici.\nUn racó dels pirineus on podrem gaudir de la muntanya tant a l’estiu com a l’hivern. Sempre hi ha activitats per fer, alpinisme o escalda, o rutes per seguir, ja sigui amb raquetes, esquis, a peu o corrent. Pels més valents queda la ”carros de foc”, ja sigui en versió non stop o fent parades al refugis del parc i gaudint de l’entorn que ens envolta. Es tracta d’una ruta circular on el desnivell acumulat és de 9.200 metres, amb una distancia de 55 quilometres, essent el punt més elevat el coll de Contraix amb 2.745 msnm.\nTot i que les portes d’entrada més concorregudes al Parc són les poblacions de Boí i Espot, que són els pobles on hi ha les seus principals del Parc, també podrem accedir al Parc des d’altres poblacions veïnes. Les altres entrades al Parc, les podem trobar a l’Alta Ribagorça pel Pont de Suert i Senet, al Pallars Sobirà per Sort i Llessui, al Pallars Jussà per la Pobla de Segur i la Torre de Capdella, i a la Val d’Aran, per Vielha, Arties o Salardú.\nVa ser declarat Parc nacional el 21 d’octubre de 1955, i és el segon parc nacional dels Pirineus després del d’Ordesa i Mont Perdut. Ocupa una superfície total de 41.852 ha, i és el tercer espai protegit més gran de Catalunya. L’aigua, amb gairebé 200 estanys i innumerables rierols, n’és la protagonista.\nDins del Parc, podem trobar-hi 4 muntanyes que superen els 3.000 metres d’alçada, la més alta de les quals és el Comaloforno, de 3.029 msnm. La gran majoria de muntanyes del Parc, però, tenen una altitud d’entre 2.500 i 3.000 msnm, amb alguna muntanya emblemàtica com ho és els Encantats 2.748 m.\n‘interior del Parc ofereix una magnífica representació de la geologia dels Pirineus. Les roques predominants en són els granits i les pissarres, formades durant l’Era Primària. Aquests materials tan antics van aixecar-se del fons del mar durant l’orogènia alpina, a l’Era Terciària, donant lloc als Pirineus actuals. Però sense cap mena de dubte, allò que imprimeix el caràcter geològic del Pirineu central són les successives glaciacions del Quaternari que van cobrir aquestes muntanyes d’extenses glaceres que davallaven desenes de quilòmetres avall. Els estanys, les cascades, els pics esmolats i les crestes vertiginoses, així com la forma en U de les valls són el record de l’acció erosiva d’aquestes antigues glaceres, de les quals avui en dia només en resten uns petits i residuals en el Pirineu aragonès.\nAvui us proposem una ruta que passaria per l’estany de Sant Maurici i acabaria al refugi d’Amitges, passant per l’estany de Ratera.\nEstany de Sant Maurici i Vall de Subenuix\nAigües TortesRateraSant MauriciSubenuix\nEntrada anteriorLo Parte Any 8 Núm. 5Següent entradaLLEVANTADA DE LLIBRE? ELS INGREDIENTS PER VEURE-LA


La Fageda treu al mercat un iogurt desnatat amb extracte de Stevia\nIogurt de La Fageda amb Stevia\t<< Notícies\nAl paquet dels iogurts fets amb stevia es van comercialitzar a mitjans de juny. FOTO: La Fageda\nLa Fageda ha tret al mercat el nou iogurt desnatat de llimona amb extracte natural de les fulles de la planta Stevia rebaudiana Bertoni. L’extracte natural de Stevia té un poder edulcorant gairebé 300 vegades superior al sucre i és apte tant per a adults com per a nens.\nEl nou iogurt és el resultat d’un laboriós treball del departament d’Innovació i Qualitat que ha permès elaborar un producte sense colorants ni conservants, amb edulcorants d’origen natural i un baix contingut calòric. Destaca el fet que gairebé no existeixen precedents al mercat de iogurt amb stevia. El nou iogurt desnatat de llimona conserva tota la seva organolèptica original i satisfà les recomanacions de consumidors de la marca que s’havien expressat a través de les xarxes socials.\nEl iogurt desnatat de llimona de La Fageda es presenta amb un packaging original en el quan hi figura un dibuix d’aquesta planta junt amb la denominació “Amb extracte de Stevia”.\nEl producte, elaborat a la fàbrica de Santa Pau (la Garrotxa) de la cooperativa, s’ha començat a distribuir als supermercats i clients de La Fageda a mitjans de juny. En pocs dies, el nou desnatat de llimona quedarà plenament integrat amb les altres 18 referències de productes làctics que elabora la cooperativa.


M@RC - Pont del Balneari\nAdreça: Entre l'avinguda del Riu Corb i el Passeig del Mossèn Miquel Piera.\nEn l'àrea del Balneari de Vallfogona de Riucorb trobem aquest pont de pedra, que travessa el riu Corb mitjançant dues grans arcades.\nLocalització: Balneari de Vallfogona\nAquest pont travessa el riu Corb connectant la carretera T-224 (Passeig del Mn Miquel Piera) amb l’avinguda del Riu Corb, ja dintre del recinte del balneari. Està construït amb dos grans arcs de mig punt i baranes superiors, en paredat. Presenta un petit balcó de baranes metàl·liques en la zona central del pont, a mode de mirador sobre el riu Corb.\nEl balneari va ésser fundat per Mn. Miquel Piera i Martó, arrel d'una visita per prendre les aigües ja conegudes des de mitjans del segle XIX 1850, que conjuntament amb el seu germà Antoni Piera són els impulsors de l'establiment. L'any 1901 es projecta i construeix el balneari i comença a funcionar amb gran concurrència de públic per tal de gaudir de les noves instal·lacions de dutxes, polvoritzacions, dutxes de vapor, etc. Paral·lelament es procedeix a la plantació del gran parc, la seva ordenació donava suport a les altres construccions posteriors i implantació de serveis públics. Entre 1913 i 1916 es fa la nova carretera d'accés, es construeix el pont actual i es construeixen nous xalets a la urbanització. Durant una segona etapa del balneari (1921-36) es basteix un nou cos d'edifici, es modernitzen les sales d'hidroteràpia, i agafen nova embranzida en les obres de construcció de nous xalets i hotels. Després del parèntesi de la Guerra Civil, el 1944 es posen en servei els nous xalets i es millora la instal·lació de captació i subministrament d'aigua corrent. Després d’una etapa marcada pel descens de l’ocupació als anys 60, la reactivació de l’hotel del balneari ha permès recuperar la intensitat de les visites, amb renovacions dutes a terme de manera continuada des del 1992.\nTelèfon: 977 88 00 00 Ajuntament\nFax: 977 88 00 00 Ajuntament\nCoordenades Geogràfiques G.G. (x,y): [41.563339],\t[1.257132]


Harry James - Viquipèdia, l'enciclopèdia lliure\nHarry James en un trailer d'una seva actuació\n5 de març de 1916 Albany\n15 de juliol de 1983, Las Vegas\nJazz, Big Band i swing\nBenny Goodman-Frank Sinatra-Dean Martin-Dick Hyames\nBetty Grable (1943–1965)\nHarry James (Albany, 5 de març de 1916 - Las Vegas, 15 de juliol de 1983) fou un trompetista i director d'orquestra nord-americà.\nEl seu pare era director del circ en què la seva mare actuava com a trapezista, Criat en un ambient bohemi i artístic. James inicià els seus estudis musicals als sis anys i als deu ja actuava com a solista de la banda circense, de la que en fou nomenat director al complir els dotze anys. Començà a tocar en orquestres als quinze i es convertí ben aviat en un virtuós de la trompeta.\nEl 1937 fou contractat per Benny Goodman i no tardà a fundar el seu propi conjunt musical, al front del quall es féu famós en la dècada dels quaranta. Amb Harry James debutaren Frank Sinatra, Dean Martin, Dick Haymes i altres artistes de categoria similar.\nAutor de les versions musicals de El carnaval de Venècia i El vol del borinot, participà en nombrosos films i es casà amb la famosa actriu cinematogràfica Betty Grable, considerada com la dona les cames més boniques d'Amèrica.\nLa música de James fou sempre molt popular. Entre 1940 i 1950 enregistrà discs i guanyà una veritable fortuna amb la seva música. Va saber descobrir i contractar als millors músics negres, entre ells Count Basie. Duke Ellington va dir de Harry James que havia obert la porta perla que hi passem tots.\nAconseguí un gran triomf amb la seva versió orquestral de la cèlebre cançó d'Al Jolson titulada You Made Me Love You. Fou protagonista de la pel·lícula Escola de Sirenes. Altres films en què va intervenir foren The Benny Goodman Story (1956) i The Ladie's Man (1961).\nA Wikimedia Commons hi ha contingut multimèdia relatiu a: Harry James\nEnciclopèdia Espasa Suplement dels anys 1983-1984, pàg. 972 (ISBN 84-239-6957-6)\nObtingut de «https://ca.wikipedia.org/w/index.php?title=Harry_James&oldid=21298535»\nLa pàgina va ser modificada per darrera vegada el 10 juny 2019 a les 08:53.


Club Patí Voltregà Femení: de setembre 2008\nLa selecció espanyola amb les cinc voltreganeses ja és a Akita\nUna autèntica odissea va ser el que van haver de viure els integrants de la selecció espanyola femenina d’hoquei patins abans d’arribar al Japó, on a partir de diumenge han de començar a disputar el Mundial. El combinat, que entrena Joan Solé i que compta amb cinc jugadores del Voltregà, va sortir de Barcelona dilluns al matí, però no va poder dormir a l’allotjament definitiu fins al dimecres a la tarda (hora del Japó) i amb només tres maletes del seu equipatge.\nPer Carla Giudici, però, el suplici començava abans. En el darrer entrenament el passat divendres, Giudici patia un fort cop de cap i es fracturava el septe nasal. En un primer moment la lesió semblava greu, però al final no va requerir intervenció quirúrgica i Giudici jugarà amb protecció facial.\nDilluns al matí van seguir els problemes i la boira que envoltava l’aeroport Charles de Gaulle de París va fer retardar la sortida de Barcelona. A l’arribada a París, l’expedició havia perdut l’enllaç cap a Tòquio i va haver d’esperar-se cinc hores perquè els trobessin un altre vol. Amb molt de retard el combinat sortia cap al Japó afegint una escala més al seu recorregut. Després de 12 hores de vol, l’equip arribava al Japó acompanyat de només tres maletes.\nL’odissea continuava. Canviaven de vol en uns minuts i posaven rumb a l’aeroport de Narita. A l’arribada els esperava una hora en bus fins a Tòquio, on van fer nit seguint sense maletes i amb la mateixa roba amb què havien sortit un dia abans de Barcelona. Dimecres al matí l’expedició va agafar encara un quart vol fins a Akita, seu del Mundial, on van instal·lar-se definitivament.\n“Ens han assegurat que les maletes arribaran entre aquest dijous i divendres”, assegurava Giudici des del Japó. Precisament la vigatana espera amb anhel l’equipatge per poder provar la careta o el casc amb què s’haurà de protegir el nas. “Encara no he pogut provar cap de les dues coses. Està juntament amb el material que encara no ens ha arribat. Haurem d’esperar per poder-ho provar”, explica Giudici. Aquest dijous començaven a recuperar part de l’equipatge.\nJuntament amb Giudici, el Voltregà hi aporta quatre jugadores més: la santhipolitenca\nAnna Romero, la colomenca Laia Vives i les gironines Carla Dorca i Motxa Barceló. “Estem molt contentes de ser cinc a la selecció perquè significa que s’ha fet una bona temporada, i que es un equip on totes les jugadores som importants. Si no fos així, l’any no hagués anat com va anar”, argumentava Giudici.\nL’equip està a l’espera de rebre tot el material i poder provar la pista Sport Court, que porten provant a Vic des de fa dos mesos, al Japó, ja que depenent de la superfície sobre la que es munta es comporta diferent. “Esperem que sigui semblant a la de Vic i d’aquesta manera tot el que hem entrenat per adaptar-nos ens serveixi”.\nL’equip és clar favorit i es troba dins el grup B juntament amb Estats Units, contra qui debutaran diumenge, i Sud-àfrica. El rival a batre serà l’actual campió: Xile.\nPublicat per Arnau Jaumira a les 12:00 0 comentaris\nLa selecció espanyola amb les cinc voltreganeses j...